SCB ออกมาตรการพักชำระเงินต้นสูงสุด 6 เดือน ช่วย SME ธุรกิจโรงแรม-ท่องเที่ยว
SCB ออกมาตรการพักชำระเงินต้นสูงสุด 6 เดือน ช่วยเหลือผู้ประกอบการ SME กลุ่มธุรกิจโรงแรม-ท่องเที่ยว ได้รับผลกระทบจากไวรัสโคโรนาระบาด
SCB ออกมาตรการพักชำระเงินต้นสูงสุด 6 เดือน ช่วยเหลือผู้ประกอบการ SME กลุ่มธุรกิจโรงแรม-ท่องเที่ยว ได้รับผลกระทบจากไวรัสโคโรนาระบาด
29 ม.ค. 2563

นายสารัชต์ รัตนาภรณ์ ผู้จัดการใหญ่ ธนาคารไทยพาณิชย์ จำกัด (มหาชน) หรือ SCB เปิดเผยว่า ธนาคารไทยพาณิชย์ตระหนักถึงผลกระทบที่เกิดขึ้นจากการแพร่ระบาดของไวรัสโคโรนา สายพันธุ์ใหม่ ที่มีต่อภาคธุรกิจโรงแรมและการท่องเที่ยวซึ่งนับเป็นฟันเฟืองสำคัญในการขับเคลื่อนเศรษฐกิจของประเทศไทย จึงได้ออกมาตรการเร่งด่วนให้ความช่วยเหลือสำหรับผู้ประกอบการรายใหญ่และผู้ประกอบการเอสเอ็มอีในกลุ่มธุรกิจโรงแรมทั่วประเทศ ที่ได้รับผลกระทบจากเหตุการณ์ที่เกิดขึ้นครั้งนี้ในทันที เพื่อช่วยผ่อนคลายความวิตกกังวลให้กับผู้ประกอบการทุกกลุ่ม และเพิ่มความยืดหยุ่นให้ธุรกิจมีความพร้อมสามารถที่จะเผชิญและรับมือกับสถานการณ์ได้อย่างเต็มศักยภาพ
โดยมาตรการเบื้องต้นธนาคาร จะช่วยผ่อนคลายผลกระทบระยะสั้นผ่านมาตรการพักชำระเงินต้น (Grace Period) นานสูงสุด 6 เดือน และจะติดตามประเมินผลกระทบในระยะถัดไปอย่างใกล้ชิด หากสถานการณ์มีความยืดเยื้อธนาคาร พร้อมที่จะพิจารณาให้ความช่วยเหลือลูกค้าด้วยมาตรการเพิ่มเติมต่อไป
ทั้งนี้ธนาคารไทยพาณิชย์ขอยืนยันในความมุ่งมั่นที่จะอยู่เคียงข้างเพื่อช่วยสนับสนุนลูกค้าให้สามารถก้าวผ่านทุกความท้าทาย เดินหน้าธุรกิจต่อได้อย่างราบรื่นและเติบโตอย่างมั่นคง